বেকারত্বের হার কমাতে চাকরির সুযোগ দিঘা-শঙ্করপুর উন্নয়ন পর্ষদের!

ওয়েব ডেস্ক: রাজ্যে বেকারত্বের ছবি স্পষ্ঠ। এরইমধ্যে বেকারত্বের হার কমাতে মোটা অঙ্কের বেতনের চাকরির সুযোগ (job opportunities) দিচ্ছে দিঘা-শঙ্করপুর (Digha Sankarpur) উন্নয়ন পর্ষদ। ২০ সেপ্টেম্বর সরাসরি ইন্টারভিউ-র (Interview) মাধ্যমে নিয়োগ করা হবে বলে জানানও হয়েছে। আবেদন পত্র ডাউনলোড (Download) করা যাবে জেলা প্রশাসনের ওয়েবসাইট (Website) থেকে। অন্যদিকে, এই পদে নিয়োগের মূল উদ্দেশ্য দিঘা সমুদ্র সৈকতের আলোকসজ্জা ও তার নিয়মিত রক্ষণাবেক্ষণ।

চাকরিপ্রার্থীদের জন্য বড় সুযোগ নিয়ে এল দিঘা-শঙ্করপুর উন্নয়ন পর্ষদ (DSDA)। লিখিত পরীক্ষা ছাড়াই সরাসরি ইন্টারভিউয়ের মাধ্যমে জুনিয়র ইলেকট্রিক্যাল ইঞ্জিনিয়ার পদে নিয়োগ করা হবে। আগামী ২০ সেপ্টেম্বর দুপুর ১২টার মধ্যে প্রার্থীদের সরাসরি উপস্থিত হয়ে ইন্টারভিউ দিতে হবে বলে জানা গিয়েছে। প্রথমে এক বছরের জন্য চুক্তিভিত্তিক নিয়োগ করা হবে। তবে কর্তৃপক্ষের দাবি, কাজের মান ভালো হলে চুক্তির মেয়াদ বাড়ানো হবে। তবে, আবেদনকারীকে অবশ্যই যোগ্যতার দিকে স্বীকৃত প্রতিষ্ঠান থেকে ইলেকট্রিক্যাল ইঞ্জিনিয়ারিং-এ ডিপ্লোমা পাস হতে হবে। পাশাপাশি, অন্তত দুই বছরের কাজের অভিজ্ঞতা থাকতে হবে ইলেকট্রিক্যাল ইনস্টলেশন, রক্ষণাবেক্ষণ ও পরিচালনার ক্ষেত্রে। যদিও বিশেষ দক্ষ প্রার্থীদের ক্ষেত্রে অভিজ্ঞতার শর্ত কিছুটা শিথিল করা হতে পারে।

আরও পড়ুন: বিশ্বকর্মা পুজোর নিরঞ্জনের দিন ব্য়াহত চক্ররেল পরিষেবা! কোন স্টেশন পর্যন্ত চলবে ট্রেন?

আবেদনকারীর সর্বোচ্চ বয়সসীমা ধরা হয়েছে ৩৬ বছর, যা গণনা করা হবে ২০ সেপ্টেম্বর ২০২৫ তারিখ অনুযায়ী। সরকারি নিয়ম মেনে সংরক্ষিত শ্রেণির প্রার্থীরা বয়সে ছাড় পাবেন। নির্বাচিত প্রার্থী মাসে ২৫,০০০ টাকা বেতন পাবেন। ইচ্ছুক প্রার্থীদের সঙ্গে নিয়ে আসতে হবে আবেদনপত্র, শিক্ষাগত যোগ্যতার নথি, জন্মতারিখের প্রমাণপত্র, অভিজ্ঞতার নথি এবং দুটি পাসপোর্ট সাইজ ছবি। আবেদনপত্র ডাউনলোড করা যাবে জেলা প্রশাসনের ওয়েবসাইট https://purbamedinipur.gov.in/notice_category/recruitment/ অথবা DSDA-র অফিসিয়াল সাইট https://www.dsda.org.in/notice থেকে।

DSDA-র প্রশাসক নীলাঞ্জন মন্ডল জানিয়েছেন, “নিয়োগ প্রক্রিয়ায় সম্পূর্ণ স্বচ্ছতা বজায় রাখা হবে। যোগ্য প্রার্থীদেরই সুযোগ দেওয়া হবে, কারণ দিঘাকে আরও সুন্দরভাবে উপস্থাপন করতে এই নিয়োগ অত্যন্ত জরুরি।”